49. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. Π. 9993 της 1/11 Νοεμ. 1988 (ΦΕΚ Β΄ 824) Κατανομή εγκαταστάσεων αποθηκευτικών χώρων σε δύο τουλάχιστον γεωγραφικά διαμερίσματα της χώρας (ειδικά για άδειες εμπορίας κατηγορίας Α΄). 1.Έχοντας υπόψη τις διατάξεις: α.Της παρ. 3 του άρθρ. 15 του Νόμ. 1571/85 «Για ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις (ΦΕΚ 192/1985 τ.Α΄) όπως η παράγραφος αυτή αντικαταστάθηκε και συμπληρώθηκε με την παρ. 3 του πέμπτου άρθρου του Κεφ. Β΄ του Νόμ. 1769/88 «Κύρωση της από 9ης Δεκ. 1987 τροποποιητικής σύμβασης κ.λπ. (ΦΕΚ 66/τ.Α΄/7.4.88). β.Του άρθρ. 10 του Π.Δ. 437/1985 «περί καθορισμού και ανακατανομής των αρμοδιοτήτων των Υπουργείων» (ΦΕΚ 157/19.9.1985 τ.Α΄). γ.Του Π.Δ. 238/1979 «περί Οργανισμού του Υπουργείου Βιομηχανίας και Ενεργείας» (ΦΕΚ 66/4.4.1979 τ.Α΄), αποφασίζουμε: 2.Προκειμένου μια εταιρεία να εφοδιασθεί με την ειδική άδεια εμπορίας και διανομής πετρελαιοειδών προϊόντων κατηγορίας Α΄ υποχρεούται, όπως αναφέρεται στο άρθρ. 5 παρ. 3 εδάφ. β υπεδάφ. βα του κεφ. Β΄ του Νόμ. 1769/88 «Κύρωση της από 9ης Δεκ. 1987 τροποποιητικής σύμβασης κ.λπ.» (ΦΕΚ 66/τ.Α΄/7.4.88) πέραν όλων των άλλων υποχρεώσεών της, να έχει κατανεμημένες τις εγκαταστάσεις των αποθηκευτικών της χώρων σε δύο τουλάχιστον γεωγραφικά διαμερίσματα της Χώρας. Οι παραπάνω ιδιόκτητοι ή μισθωμένοι αποθηκευτικοί χώροι σε κάθε ένα από τα δύο αυτά γεωγραφικά διαμερίσματα της χώρας δεν θα πρέπει να είναι μικρότεροι από 2000 μ 3  . 3.Η παρούσα Υπουργική Απόφαση δεν απαλλάσσει από τις υποχρεώσεις που προκύπτουν από διατάξεις άλλων Νόμων. 